Приложение №2

**Указания и изисквания за подготовка на офертата** **за участие в процедура „Доставка и въвеждане в експлоатация на нов Ехографски апарат за нуждите на „Медицински център за специализирана извънболнична медицинска помощ по детски болести” ЕООД**

**При изготвяне на офертата участникът трябва да се придържа към условията, посочени в публичната покана, настоящата документация, Закона за обществените поръчки /ЗОП/, Правилника за прилагане на Закона за обществените поръчки /ППЗОП/ и съответната друга приложима нормативна уредба.**

**Всеки участник има право да представи само една оферта. Не се допуска представяне на варианти на офертата. Разходите, свързани с изготвянето и подаването на офертата са за сметка на участника.**

**Офертата се подписва само от физически лица, имащи правото да представляват участника.**

**Всички документи се представят на български език. Всички преводи на документи следва да са придружени от съответните оригинали. Документът за регистрация се представя в официален превод (т.е. извършен от преводач, който има сключен договор с Министерството на външните работи за извършване на официални преводи). В случай на несъответствие между българския и текста на чужд език, текстът на български език се ползва с приоритет.**

**Участниците не са длъжни да представят документи, които са публикувани и са публично достъпни в Търговския регистър към Агенция по вписванията. Непредставянето с офертата на документ, който е публикуван в Търговския регистър към Агенция по вписванията не води до отстраняване на участника. В този случай участникът е длъжен само да напише своя ЕИК в офертата.**

**Всички документи, които участникът представя, трябва да са валидни към датата на подаване на офертата.**

**Участниците са длъжни да уведомяват Възложителя за всички настъпили промени в посочените обстоятелства в 7-дневен срок от настъпването им.**

**Възложителят има право по всяко време да проверява заявените от участника данни в представената оферта.**

**1. Общи условия**

**1.1. Редът и условията, при които ще се определи изпълнител на обществената поръчка за доставка на нов Ехографски апарат чрез ПУБЛИЧНА ПОКАНА са съгласно, която ще се проведе при условията на чл. 182, ал. 1, т. 3 ЗОП.**

**1.2. При изготвяне на офертата всеки участник трябва да се придържа точно към обявените от възложителя условия.**

**1.3. До изтичането на срока за подаване на офертите, всеки участник в процедурата може да промени, допълни или да оттегли офертата си.**

**1.4. Участниците са длъжни да съблюдават сроковете и условията, посочени в Публичната покана.**

**1.5. Всички разходи по изготвяне и подаване на офертите са за сметка на участниците.**

**1.6. Всеки участник има право да представи само една оферта.**

**2. Изисквания към офертата**

**2.1. Документи за подбор:**

**2.1.1. Списък на документите, съдържащи се в офертата. Документът се подписва от лице с представителни функции и се представя в оригинал.**

**2.1.2. Представяне на участника – по приложен образец;**

**2.1.3. Копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице.**

**2.1.4. Декларация за обстоятелствата по по чл. 54, ал. 1, т. 1-5 и 7 ЗОП (оригинал, по приложен образец).**

**2.1.5. Декларация за срока на валидност на офертата, който не може да е по-кратък от 60 /шестдесет/ календарни дни, считано от датата, обявена като краен срок за получаване на офертите. Документът се представя подписан от лице с представителна власт (оригинал, по приложен образец).**

**2.1.6. Декларация за приемане условията на проекта на договора (оригинал, по приложен образец).**

**При сключване на договора, определеният за изпълнител следва да представи следните документи:**

**1. за обстоятелствата по чл. 54, ал. 1, т. 1 ЗОП - свидетелство за съдимост;**

**2. за обстоятелството по чл. 54, ал. 1, т. 3 ЗОП - удостоверение от органите по приходите и удостоверение от общината по седалището на възложителя и на кандидата или участника;**

**3. за обстоятелството по чл. 54, ал. 1, т. 6 и по чл. 56, ал. 1, т. 4 ЗОП - удостоверение от органите на Изпълнителна агенция "Главна инспекция по труда";**

**4. за обстоятелствата по чл. 55, ал. 1, т. 1 ЗОП - удостоверение, издадено от Агенцията по вписванията.**

**2.2. Техническо предложение за изпълнение на поръчката, което трябва да съдържа:**

**2.2.1.Техническо предложение – по приложен образец.**

**2.3. Предлаганата цена трябва да съдържа:**

**2.3.1. Ценово предложение – по образец.**

**3. Изисквания към оформянето на офертата**

**3.1. Документите и данните в офертата се подписват само от лица с представителни функции, назовани в удостоверението за актуално състояние или упълномощени за това лица, с представяне на нотариално заверено пълномощно за изпълнение на такива функции.**

**3.2. Офертата се подава на български език.**

**3.3. В офертата и приложените документи не се допускат никакви вписвания между редовете, изтривания или корекции, освен ако са заверени с подписа на лице с представителни функции и свеж печат.**

**4. Окомплектоване и подаване на офертата**

**4.1. Офертата се представя /изпраща/ на адрес: гр. София-1612, ул. „Найден Геров” № 2, канцелария, в запечатан непрозрачен и с ненарушена цялост плик от участника или от упълномощен от него представител лично или по пощата с препоръчано писмо с обратна разписка (респ. чрез куриерска служба). Върху плика се посочва наименование на участника, адрес за кореспонденция, телефон и по възможност факс и електронен адрес. На плика се записва “Оферта за възлагане на обществена поръчка чрез публична покана с предмет: “Доставка на Рентгенов апарат, мамограф и дигитализиращ софтуер чрез Публична покана“**

**4.2. Участникът е длъжен да обезпечи получаването на офертата на указаното място и срок. Разходите за подаване на офертата са за негова сметка. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока, определен от него.**

**4.3. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.**

**4.4. Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатан, или с нарушена цялост плик.**

**5. Разглеждане на офертите и възлагане на поръчката**

**Поканата за участие в процедурата се изпраща до лицата, посочени в решение на комисията за допускане до участие в Обществената поръчка.**

**В процедурите, които съдържат етап на преговори и са поканени няколко участници, поредността на провеждане на преговорите се определя от комисията чрез жребий, на който могат да присъстват представители на поканените участници.**

**Комисията провежда преговори с всеки от участниците поотделно, като се придържа точно към първоначално определените условия и изисквания за изпълнение на поръчката. Резултатите от преговорите се отразяват в протокол, който се подписва от комисията и от участника.**

**Комисията не оповестява постигнатите договорености с участник пред останалите участници освен с негово изрично съгласие.**

**Комисията провежда преговорите с всеки от участниците по един и същ начин, включително като им се предоставя еднаква информация и се задават едни и същи въпроси.**

**Комисията прилага чл. 72 ЗОП, когато установи, че предложението на някой от участниците, постигнато в резултат на преговорите, е с повече от 20 на сто по-благоприятно от средната стойност на предложенията на останалите участници по същия показател за оценка.**

**След провеждане на преговорите комисията изготвя доклад, който съдържа информацията по чл. 60, ал. 1.**

**3а всички неуредени въпроси се прилагат разпоредбите на Закона за обществените поръчки ш ППЗОП.**